ПРОЕКТ НА ДОГОВОР ЗА ОБЩЕСТВЕНА ПОРЪЧКА ПО РЕДА НА ЗОП/ 00502-2020-0009


ПРОЕКТ  НА ДОГОВОР
за доставка на активна нетна електрическа енергия на ниво средно и ниско напрежение и избор на координатор на балансираща група за нуждите на УМБАЛ „Света Марина“ ЕАД за период от две години

Днес, ........................... г., в гр. Варна се сключи настоящия договор между:
[bookmark: _Hlk526255246]УМБАЛ „Света Марина“ ЕАД, със седалище и адрес на управление: гр. Варна, бул. „Христо Смирненски“ №1, тел. 052 302875/6, факс: 052 302874, вписано в Търговския регистър към Агенция по вписванията с ЕИК 103562052, представлявано от проф. д-р Силва Андонова – Атанасова, д.м.н. – Изпълнителен директор, чрез Иван Христов Дипчиков, Директор „Административно-стопански блок“ – упълномощено лице по чл. 7, ал. 1 от ЗОП, съгласно Заповед № Р-410 от 12.07.2019 г. на Изпълнителния директор на УМБАЛ „Света Марина“ ЕАД – гр. Варна, наричано за краткост ВЪЗЛОЖИТЕЛ, от една страна,
и 
[Наименование на изпълнителя], със седалище и адрес на управление:  ........................................[седалище иадрес на управление на изпълнителя], ......................................... [ЕИК / код по Регистър БУЛСТАТ / регистрационен номер или друг идентификационен код (ако изпълнителят е лице, установено в друга държава членка на ЕС или трета страна) […] [и ДДС номер […]] [да се попълни приложимото според случая], представляван/а/о от ............................................................... [имена на лицето или лицата, представляващи изпълнителя], в качеството на [длъжност/и на лицето или лицата, представляващи изпълнителя], [съгласно [документ или акт, от който произтичат правомощията на лицето или лицата, представляващи изпълнителя – ако е приложимо]], наричан/а/о за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

на основание чл. 112 от Закона за обществените поръчки („ЗОП“) и Решение № ........... на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Доставка на активна нетна електрическа енергия на ниво средно и ниско напрежение и избор на координатор на балансираща група за нуждите на УМБАЛ „Света Марина“ ЕАД за период от две години”, се сключи този договор („Договора/Договорът“) за възлагане на обществената поръчка при следните условия:

I. ПРЕДМЕТ НА ДОГОВОРА
Член 1. Предмет
(1.1) Възложителят възлага, а Изпълнителят приема да извършва доставка на нетна активна електрическа енергия на ниво средно и ниско напрежение и да осъществява задълженията си на координатор на балансираща група за нуждите на УМБАЛ „Света Марина ЕАД, съгласно Техническата спецификация – Приложение № 1, Техническото и Ценовото предложение на Изпълнителя (Приложения № 2 и № 3), неразделна част от Договора, и в съответствие с изискванията на настоящия Договор.
(1.2) Прогнозните количества се известяват от Оператора на електропреносната мрежа (ОЕМ) под формата на дневни графици за доставка, в които са отразени почасовите количества, които ИЗПЪЛНИТЕЛЯТ планира да доставя и продава на ВЪЗЛОЖИТЕЛЯ по силата и при условията на настоящия Договор. 
(1.3.) Възложителят не се ангажира да използва изцяло прогнозното количество електроенергия по  Приложение № 1 към този договор, като доставчикът се задължава да достави само нужното количество електроенергия за денонощие, за месец и за целия период на договора.
(1.4) По отношение на планирането и договарянето на конкретни количества нетна активна електрическа енергия се прилагат Правилата за търговия с електрическа енергия (ПТЕЕ). Съответните действия по планирането и договарянето се извършват от ИЗПЪЛНИТЕЛЯ, в качеството му на координатор на стандартна балансираща група.
(1.5) С подписването на този Договор ВЪЗЛОЖИТЕЛЯТ става член на балансиращата група на ИЗПЪЛНИТЕЛЯ, а ИЗПЪЛНИТЕЛЯТ се задължава да регистрира ВЪЗЛОЖИТЕЛЯ като участник в групата – непряк член, съгласно ПТЕЕ. В този случай отклоненията от заявените количества електрическа енергия за всеки период на сетълмент в дневните графици за доставка и тяхното заплащане се уреждат от координатора на балансиращата група, като всички разходи/ приходи по балансирането ще са за сметка на ИЗПЪЛНИТЕЛЯ.

II. ЦЕНИ И НАЧИН НА ПЛАЩАНЕ
Член 2. Цена 
(2.1) Цената за доставка на 1 (един) mWh нетна активна електрическа енергия е ..................... лева (............................................) без включен ДДС съответно ........................... лева (.............................................)  с включен ДДС.
(2.2) Общата прогнозна стойност на доставките, предмет на Договора е в размер на 3 000 000,00 (три милиона) лева без ДДС, съответно 3 600 000,00 (три милиона и шестстотин хиляди) лева с ДДС.
(2.3) Общата стойност на Договора се формира на базата на направените през времето на действие на Договора доставки на нетна активна електрическа енергия на ниво средно и ниско напрежение. 
(2.4) В цената по ал. 2.1 са включени всички разходи, свързани с изпълнението на поръчката – цената на доставената нетна активна електрическа енергия, без значение дали е за обекти, присъединени към електроразпределителната мрежа на ниско или на средно напрежение; цената на доставката на електрическата енергия и други разходи, свързани с доставката; разходи за балансиране; разходи за прогнозиране на потреблението; разходи за изготвяне и администриране на прогнозни товарови графици; всички разходи, свързани с изпълнението на поръчката и администриране на услугите по достъп и пренос през електроразпределителната мрежа; участие в балансиращата група. 
(2.5) Посочените в настоящия Договор и в Ценовото предложение на участника единични цени остават непроменени за срока на действието му.
(2.6) Не се начисляват допълнително суми за излишък и недостиг. В случаите на небаланси на електрическа енергия, същите са за сметка на ИЗПЪЛНИТЕЛЯ. 
(2.7) Цената по алинея 2.1 не включва:
2.7.1. регулаторно определените цени за пренос на количества електрическа енергия и достъп през/ до електроразпределителните мрежи;
2.7.2. цени за пренос на количества електрическа енергия и достъп през/до електропреносната мрежа;
2.7.3. такса „задължения към обществото“;
2.7.4. акциз;
2.7.5. други регулируеми от КЕВР цени. 
(2.8) ВЪЗЛОЖИТЕЛЯТ не заплаща такса за участие в балансираща група.
Член 3. Начин на плащане
(3.1) ВЪЗЛОЖИТЕЛЯТ заплаща веднъж месечно потребеното количество електрическа енергия, отчетена от измервателните уреди на съответните измервателни точки, по определената в договора цена за 1 mWh. Във фактурата се записва цената на електрическата енергия, акциз и определената с решения на КЕВР такса (цена) за „задължения към обществото“, както и цената/разходите за достъп и пренос през електроразпределителната мрежа на електроразпределителното дружество, съгласно чл. 20 и чл. 11, т. 10 от ПТЕЕ. При фактуриране цена „задължения към обществото“ определена от КЕВР, акциз и ДДС, разходи за достъп и пренос, се фактурират на отделни редове. Заплащането на всяка доставка се извършва на база издадена фактура, съдържаща данни за доставката, както и всички необходими законови реквизити. 
(3.2) Заплащането се извършва в български лева по банков път в срок до 30 (тридесет) календарни дни от датата на получаване на фактурата, описана в алинея 3.1. 
(3.3) Плащанията се извършват в български лева, с платежно нареждане по следната банкова сметка, посочена от Изпълнителя: ........................................................................................ 
(3.4) Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в този договор банкова сметка са надлежно извършени.
(3.5) За дата на плащането се счита датата на заверяване на банковата сметка на Изпълнителя със съответната дължима сума.
(3.6) Договорената цена за доставка на 1 mWh нетна активна електрическа енергия е окончателна и не подлежи на актуализация за срока на настоящия договор, освен в случаите, когато промяната е в полза на ВЪЗЛОЖИТЕЛЯ.
(3.7) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички промени на държавно регулираните цени, включени във фактурата в срок до 3 (три) дни от момента на промяната.


III. СРОКОВЕ 
Член 4. 
(4.1) Настоящият Договор влиза в сила от датата на регистрация в „Електроенергиен системен оператор“ ЕАД (ЕСО ЕАД) на първи товаров график за доставка, но не по-рано от 01.12.2020 г., и има действие за срок от 24 (двадесет и четири) месеца.
(4.2) Срокът на действие на договора за възлагане на обществената поръчка може да бъде продължен по искане на ВЪЗЛОЖИТЕЛЯ, при наличие на непредвидени обстоятелства по смисъла на ЗОП или когато поради други причини ВЪЗЛОЖИТЕЛЯТ не сключи нов договор в рамките на срока на действие на настоящия договор. В тези хипотези срокът на действие на договора може да бъде продължен за не повече от 3 (три) месеца, при запазване действието на останалите клаузи на договора, включително договорената единична цена. Стойността на доставките не може да надхвърли максимално допустимата стойност на договора по обществената поръчка. В този случай ИЗПЪЛНИТЕЛЯТ следва да удължи срока на гаранцията за изпълнение, като новия срок на гаранцията за изпълнение трябва да покрива изцяло продължения срок на договора.


IV. МЯСТО И УСЛОВИЯ НА ДОСТАВКА
Член 5.
(5.1) Мястото на доставка са адресите на обектите на УМБАЛ „Света Марина“ ЕАД, както следва:

	№
	Клиентски №
	Абонатен №
	Местонахождение на обекта (администратевин адрес)
	Ниво на присъединяване на обекта към електроразпределителната мрежа

	1
	7100000025
	1270002
	гр. Варна, бул. „Христо Смирненски“ № 1
	средно напрежение

	2
	7100000025
	1270003
	гр. Варна, бул. „Христо Смирненски“ № 1
	средно напрежение

	3
	7100000025
	1270004
	гр. Варна, бул. „Христо Смирненски“ № 1
	средно напрежение

	4
	7100000025
	1270005
	гр. Варна, бул. „Христо Смирненски“ № 1
	средно напрежение

	5
	7100000025
	1270006
	гр. Варна, бул. „Христо Смирненски“ № 1
	средно напрежение

	6
	7100000025
	1270007
	гр. Варна, бул. „Христо Смирненски“ № 1
	средно напрежение

	7
	1100240308
	1202011
	гр. Варна, бул. „Цар Освободител“ № 100
	ниско напрежение

	8
	6000021580
	0102605045
	гр. Варна, ул. Кестен, бл. 14, вх. Б, ап. 15 
	ниско напрежение 

	9
	6000021580
	1109022
	гр. Варна, ул. Параскева Николау № 7 
	ниско напрежение

	10
	6000021580
	1612078
	с. Шкорпиловци
	ниско напрежение


(5.2) Снабдяването с електрическа енергия на нов обект, както и промяна на договорената мощност за вече присъединени обекти на ВЪЗЛОЖИТЕЛЯ се извършва по реда на Наредба № 6 от 24.02.2014 г. за присъединяване на производители и клиенти на електрическа енергия към преносната или към разпределителната система (Издадена от ДКЕВР, обн., ДВ, бр. 31 от 4.04.2014 г., в сила от 4.04.2014 г., изм. и доп., бр. 36 от 13.05.2016 г., в сила от 13.05.2016 г., изм., бр. 77 от 4.10.2016 г., в сила от 4.10.2016 г., изм. и доп., бр. 76 от 27.09.2019г., в сила от 27.09.2019г.). За тези обекти ИЗПЪЛНИТЕЛЯТ доставя нетна електрическа енергия при условията на настоящия договор, след включването им в списъка на обектите.
(5.3) Измерването на доставяните количества електрическа енергия в мястото на доставка следва да бъде в съответствие с изискванията на ПТЕЕ и действащите правила за измерване на количеството електрическа енергия (ПИКЕЕ).
(5.4) Средствата за търговско измерване и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.
(5.5) Отчитането на средствата за измерване се извършва в сроковете и съгласно изискванията, определени в ПТЕЕ и ПИКЕЕ.
(5.6) Количествата електрическа енергия, продадени и закупени по този Договор, се определят съгласно данните, предоставени от ОЕМ на страните или от средствата за контролно мерене на ВЪЗЛОЖИТЕЛЯ.
(5.7) При установяване на различия между доставените и фактурираните количества и след направено искане от другата страна, всяка от страните е длъжна да предостави на другата страна в срок от 3 (три) работни дни притежаваната от нея документация, удостоверяваща количествата, доставките и получаванията на електрическа енергия, с цел да се определи причината за различията.
Член 6.
(6.1) Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка.
(6.2) ИЗПЪЛНИТЕЛЯТ поема всички разходи, свързани с доставянето на елекрическа енергия  и носи риска от недоставянето на договорените количества в мястото на доставка.
(6.3) ВЪЗЛОЖИТЕЛЯТ поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.

V. ПРАВА И ЗАДЪЛЖЕНИЯ НА ИЗПЪЛНИТЕЛЯ
Член 7. 
(7.1) ИЗПЪЛНИТЕЛЯТ е длъжен да извършва доставка на електрическа енергия с необходимото качество чрез продажба на договореното количество нетна електрическа енергия в мястото на доставка и съгласно ПТЕЕ.
(7.2) ИЗПЪЛНИТЕЛЯТ е длъжен да изпълни задълженията си по Договора и да упражнява всичките си права, с оглед защита интересите на Възложителя. 
(7.3) ИЗПЪЛНИТЕЛЯТ е длъжен да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.
(7.4) ИЗПЪЛНИТЕЛЯТ е длъжен да осигурява отговорността по балансиране, като поема за своя сметка всички разходи/приходи по балансирането на обектите на ВЪЗЛОЖИТЕЛЯ.
(7.5) ИЗПЪЛНИТЕЛЯТ е длъжен да включи обектите на ВЪЗЛОЖИТЕЛЯ, описани в чл. 5, в пазара на балансираща енергия, чрез изграждане на стандартна балансираща група с координатор ИЗПЪЛНИТЕЛЯ, без ВЪЗЛОЖИТЕЛЯ да заплаща такса за участие.
(7.6) ИЗПЪЛНИТЕЛЯТ е длъжен да извършва всички необходими действия, съгласно действащите към момента ПТЕЕ така, че да осигури изпълнението на настоящия Договор.
(7.7) ИЗПЪЛНИТЕЛЯТ е длъжен в качеството си на координатор на балансираща група да осигурява прогнозиране на потреблението на обектите на ВЪЗЛОЖИТЕЛЯ.
(7.8) ИЗПЪЛНИТЕЛЯТ е длъжен да извършва планиране и договаряне на конкретни количества нетна електрическа енергия, съгласно ПТЕЕ.
(7.9) ИЗПЪЛНИТЕЛЯТ е длъжен да изготвя почасови графици за доставка на електрическа енергия за обектите на ВЪЗЛОЖИТЕЛЯ, като графиците следва да са съобразени с очаквания часов товар.
(7.10)  ИЗПЪЛНИТЕЛЯТ е длъжен да изпраща почасовите дневни графици за доставка към системата за администриране на пазара на оператора на електроенергийната система, в съответствие с разпоредбите на ПТЕЕ.
(7.11) ИЗПЪЛНИТЕЛЯТ е длъжен да потвърждава от името на ВЪЗЛОЖИТЕЛЯ графиците за доставка в системата за администриране на пазара на оператора на електроенергийната система.
(7.12) ИЗПЪЛНИТЕЛЯТ е длъжен да издава оригинални фактури за полученото от ВЪЗЛОЖИТЕЛЯ количество енергия.
(7.13) ИЗПЪЛНИТЕЛЯТ е длъжен да уведомява ВЪЗЛОЖИТЕЛЯ в посочените в договора срокове при: невъзможност или забавяне на изпълнението на задълженията му по Договора; промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури и др.
(7.14) ИЗПЪЛНИТЕЛЯТ е длъжен да предоставя на електронната поща на ВЪЗЛОЖИТЕЛЯ, в табличен вид ежемесечен почасов товаров профил за всеки един от измервателните уреди в срок до 10 (десето) число на месеца, следващ отчетния.
(7.15) ИЗПЪЛНИТЕЛЯТ е длъжен да спазва разпоредбите и правилата, заложени в Закон за енергетиката (ЗЕ) и наредбите към него, както и ПТЕЕ и разпорежданията на Оператор на електропреносна мрежа (ОЕМ) така, че да не бъде отстранен от пазара на балансираща енергия.
(7.16) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.
(7.17) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.
(7.18) Изпълнителят се задължава да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 14 ЗОП. (ако е приложимо)
(7.19) Изпълнителят носи отговорност за съответствието на доставената нетна активна електрическа енергия с изискванията на Техническата спецификация и всички останали изисквания по този Договор и е длъжен да обезщети всички вреди, нанесени на Възложителя и/или трети лица вследствие на неизпълнени задължения по настоящия договор.

VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ
Член 8.
(8.1) Възложителят се задължава да купува и приема договорените количества електрическа енергия в мястото на доставка, съгласно уговореното в настоящия Договор. 
(8.2) Възложителят се задължава да заплаща на ИЗПЪЛНИТЕЛЯ количествата електрическа енергия по цените, определени съгласно уговореното в глава II, при условията и в срока, съгласно настоящия договор. 
(8.3) Възложителят се задължава да извършва всички необходими действия и да оказва пълно съдействие на ИЗПЪЛНИТЕЛЯ при и по повод изпълнението на настоящия Договор.
(8.4) Възложителят се задължава да уведомява своевременно ИЗПЪЛНИТЕЛЯ при: 
а) невъзможност или забавяне на изпълнението на задълженията му по Договора; 
б) провеждане на планови ремонти или други дейности, които биха повлияли на изпълнението на задължението му за приемане на договорените количества; 
в) промяна в лицата, които го представляват или са упълномощени да извършват действия по изпълнението на този договор; 
г) промяна в данните по регистрация, както и в данните, необходими за издаване на данъчни фактури, в номерата на банковите си сметки и др.
(8.5) Възложителят се задължава да предоставя на ИЗПЪЛНИТЕЛЯ поисканите от него и уговорени в този Договор информация, данни или документи по начина и в сроковете, посочени в Договора.
(8.6) Възложителят се задължава да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ, така че да не бъде отстранен от пазара на балансираща енергия.
(8.7) Възложителят има право да изисква от ИЗПЪЛНИТЕЛЯ да изпълнява в срок и без отклонения задълженията си.  
(8.8) Възложителят има право да извършва проверка във всеки момент от изпълнението на Договора относно качество, количества, технически параметри, без това да пречи на оперативната дейност на ИЗПЪЛНИТЕЛЯ
(8.9)Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.
(8.10) Възложителят има право да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от Договора, за да усвои предвидена в договора неустойка, и след като писмено уведоми Изпълнителя.
(8.11) Възложителят има право да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ.
(8.12) Възложителят има право по разпореждане на ОЕМ, съгласно ПТЕЕ, да увеличава, намалява и/или прекъсва изпълнението на задължението си за получаване на електрическа енергия или да извършва всяко друго действие, разпоредено от ОЕМ, при условия, че такова увеличаване, намаляване, прекъсване и съкращаване, по преценката на ОЕМ се налага от ограничения в електроенергийната система. Отношенията на страните при такива ситуации се уреждат съгласно ПТЕЕ.
(8.13) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.
(8.14) В случай на неизпълнение на клаузите на настоящия договор или изпълнение, разминаващо се с Техническото и Ценовото предложението на ИЗПЪЛНИТЕЛЯ, ВЪЗЛОЖИТЕЛЯТ има право да прекрати настоящия договор с едномесечно предизвестие, като задържи внесената гаранция
(8.15) Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители. (ако е приложимо)
(8.16) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта. 

VII. ГАРАНЦИЯ ЗА ИЗПЪЛНЕНИЕ

Член 9. Видове гаранции, размер и форма на гаранциите
(9.1) Видове и размер на гаранциите
(9.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 3 % (три процента) от стойността на Договора без ДДС по алинея (2.1) или сумата от ..................... (....................................); 
(9.1.2) Изпълнителят представя документи за внесена гаранция за изпълнение на Договора към датата на сключването му. 
(9.2) Форма на гаранциите
Изпълнителят избира формата на гаранцията измежду една от следните: 
(i) парична сума внесена по банковата сметка на Възложителя; или
(ii) банкова гаранция – банковата гаранция да е авизирана от българска банка, ако същата е издадена от чуждестранна банка; 
или 
(iii)  застраховка, която обезпечава изпълнението чрез покритие на отговорността на Изпълнителя, издадена от лицензирано застрахователно дружество. Застрахователната стойност следва да бъде равна на сумата по гаранцията за изпълнение, да е вписан конкретния договор и застрахователната сума да е в полза на ВЪЗЛОЖИТЕЛЯ. Застрахователната премия да е платима еднократно.
(9.3) В случай на изменение на Договора, извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 (пет) дни от подписването на допълнително споразумение за изменението.
(9.4) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:
1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на Договора; и/или;
2. предоставяне на документ за изменение на първоначалната банкова гаранция или нова банкова гаранция, при спазване на изискванията на Договора; и/или
3. предоставяне на документ за изменение на първоначалната застраховка или нова застраховка, при спазване на изискванията на Договора.
Член 10. Изисквания по отношение на гаранциите
(10.1) Когато гаранцията се представя във вид на парична сума, тя се внася по следната банкова сметка на Възложителя: IBAN: BG41 STSA 9300 0021 8339 55, BIC: STSABGSF при Банка ДСК ЕАД – Варна. Всички банкови разходи, свързани с преводите на сумата са за сметка на Изпълнителя;
(10.2) Когато Изпълнителят представя банкова гаранция, се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 (тридесет) дни.
(10.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията, независимо от направените възражения и защита, възникващи във връзка с основните задължения.
(10.2.2) В платежното нареждане и оригинала на банковата гаранция изрично се посочва уникалния номер на поръчката в Регистъра за обществени поръчки (РОП) за която се внася и наименованието на процедурата, за която се внася. 
(10.2.3) Всички банкови разходи, такси, комисионни и други плащания, свързани с обслужването на превода на гаранцията, включително при нейното възстановяване, са за сметка на Изпълнителя.
(10.3). Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да обезпечава изпълнението на този договор, чрез покритие на отговорността на Изпълнителя и да бъде със срок на валидност за целия срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорност по друг договор. Застраховката следва да съдържа задължение на застрахователя за безусловно плащане при първо писмено искане третото ползващо се лице.
(10.3.1). Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Възложителя, при наличие на основание за това, са за сметка на Изпълнителя.
Член 11. Задържане и освобождаване на гаранциите
(11.1). Възложителят освобождава гаранцията за изпълнение на Договора в срок до 30 (тридесет) дни, след изтичане на срока на настоящия Договор.
(11.2) Освобождаването на гаранцията за изпълнение се извършва както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в договора.
2. когато е във формата на банкова гаранция – автоматично с изтичане на срока ѝ на валидност;
3. когато е във формата на застраховка – автоматично с изтичане на срока ѝ на валидност.
(11.3) Възложителят не дължи лихви върху сумите по предоставената гаранция, независимо от формата, под която са предоставени.
(11.4) Гаранцията или съответна част от нея не се освобождава от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.
(11.5) Възложителят има право да задържи изцяло или частично гаранцията за изпълнение и да се удовлетвори от нея при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:
(11.5.1) Възложителят има право да задържи гаранцията в пълен размер при системен (три или повече пъти в рамките на един месец) отказ от страна на Изпълнителя за доставка на нетна активна електическа енерия; и/или при системно (три или повече пъти в рамките на един месец) Несъответствие на доставената нетна активна електическа енерия с договорените изисквания, както и при прекратяване на дейността на Изпълнителя или при обявяването му в несъстоятелност.
(11.6) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя. Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
(11.7) В случай на задържане от Възложителя на суми от гаранциите, Изпълнителят е длъжен в срок до 3 (три) дни да допълни съответната гаранция до размера ѝ, уговорен в алинея (9.1), като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в алинея (9.1).
 
VIII. НЕУСТОЙКИ
Член 12. 
(12.1) При забавено изпълнение на задължения по Договора от страна на Изпълнителя, същият заплаща на Възложителя неустойка в размер на 0,2 % (нула цяло и две десети процента) от стойността на дължимата за предходния отчетен месец сума, за всеки просрочен ден, но не повече от 5 % (пет процента).
(12.2) При забава на доставка от страна на Изпълнителя или забава на Изпълнителя да отстрани констатирани Несъответствия, продължила повече от 3 (три) дни, Възложителят има право да прекрати настоящия Договор, като даде на Изпълнителя минимум двудневен срок за изпълнение. В този случай Възложителят има право на неустойка равна на 5 % (пет процента) от разликата между прогнозната стойност на Договора по алинея 2.1 и цената на извършените доставки в изпълнение на Договора.
(12.3) При отстраняване на Изпълнителя от електроенергийния пазар в качеството му на Координатор на балансираща група или при оттеглянето му по реда на глава V, раздел II от Правилата за търговия с електрическа енергия (ПТЕЕ), както и при прекратен на основание точка (16.2.2.), Възложителят има право да получи неустойка в размер на 5% (пет процента) от стойността на Договора без ДДС по алинея (2.1), като може да се удовлетворява и със суми от предоставената гаранция за изпълнение.
(12.4) При прекратяване на настоящия Договор от Възложителя на някое от основанията по алинея (16.2), точки (16.2.1) или (16.2.3) и алинея (16.3), Възложителят има право да получи неустойка в размер на сумата по гаранцията за изпълнение на Договора, включително да усвои сумите по предоставената гаранция.
(12.5) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение. 
(12.6) Неустойките се заплащат незабавно, при поискване от Възложителя, по следната банкова сметка IBAN: BG41 STSA 9300 0021 8339 55, BIC: STSABGSF при Банка ДСК ЕАД- Варна. В случай че банковата сметка на Възложителя не е заверена със сумата на неустойката в срок от 10 (десет) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

IX. ПОДИЗПЪЛНИТЕЛИ (ако е приложимо)
Член 13. 
(13.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.
(13.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.
(13.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.
(13.4) Независимо от използването на подизпълнители, отговорността за изпълнение на настоящия Договор е на Изпълнителя.
(13.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

Член 14. 
При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:
14.1. приложимите клаузи на Договора са задължителни за изпълнение от подизпълнителите;
14.2. действията на Подизпълнителите няма да доведат пряко или косвено до неизпълнение на Договора;
14.3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.
Член 15. 
(15.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя, в сроковете и въз основа на документите, посочени в чл. 3.
(15.2) Разплащанията по ал. (15.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.
(15.3) Към искането по ал. (15.2) Изпълнителят предоставя становище, от което да е видно дали оспорва плащанията или част от тях като недължими.
(15.4) Възложителят има право да откаже плащане по ал. (15.2), когато искането за плащане е оспорено, до момента на отстраняване на причината за отказа.


X. УСЛОВИЯ ЗА ИЗМЕНЕНИЕ И ПРЕКРАТЯВАНЕ НА ДОГОВОРА
Член 16.	
(16.1) Настоящият Договор се прекратява в следните случаи:
16.1.1. по взаимно съгласие на Страните, изразено в писмена форма;
16.1.2. с изтичане на уговорения срок;
16.1.3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
16.1.4. При настъпване на невиновна невъзможност за изпълнение – непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 5 (пет) дни;
(16.2) Възложителят може да прекрати едностранно настоящия Договор:
16.2.1. при системен (три или повече пъти) в рамките на 1 (един) месец: 
(а) отказ от страна на Изпълнителя за доставка на нетна активна електическа енерия; и/или (б) несъответствие на доставената нетна активна електическа енерия с договорените изисквания; 
16.2.2. при отстраняване на Изпълнителя от електроенергийния пазар или при оттеглянето му по реда на глава V, раздел II от Правилата за търговия с електрическа енергия (ПТЕЕ).
16.2.3. в случай че Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор.
(16.3.) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП, като в този случай размерът на дължимото обезщетение е 1% (един процент) от внесената гаранция за изпълнение на договора, но не повече от 5000,00 лв. (пет хиляди лева). 
(16.4) Прекратяването влиза в сила след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.
Член 17. 
(17.1) Изменение на сключения договор за обществена поръчка се допуска при условията на чл. 116 от ЗОП. 
(17.2) Срокът на действие на договора може да бъде продължен с допълнително споразумение, когато поради непредвидени обстоятелства по смисъла на ЗОП или поради други обективни причини ВЪЗЛОЖИТЕЛЯТ не сключи нов договор за възлагане на обществена поръчка за доставка на електрическа енергия за последващ едногодишен период, в рамките на срока на действие на настоящия договор за възлагане на обществена поръчка. В тези хипотези срокът на действие на договора може да бъде продължен за не повече от 3 (три) месеца, при запазване действието на останалите клаузи на договора, включително договорената единична и обща цена. 

XI. НЕПРЕОДОЛИМА СИЛА
Член 18.
(18.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.
(18.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.
(18.3) Докато трае непреодолимата сила, изпълнението на задължението се спира.
(18.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

XII. КОНФИДЕНЦИАЛНОСТ (ако е приложимо)
Член 19.
(19.1) Страните се съгласяват да третират като конфиденциална следната информация, получена при и по повод изпълнението на Договора: .................................................................................
(19.2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

XIII. ДОПЪЛНИТЕЛНИ РАЗПОРЕДБИ
Член 20. 
За всички неуредени в настоящия Договор въпроси се прилага действащото българско законодателство.
Член 21.	
(21.1) Упълномощени представители на Страните, които могат да приемат и правят изявления по изпълнението на настоящия Договор са:
ЗА ВЪЗЛОЖИТЕЛЯ:
Инж. Светослав Стоянов
Телефон: +359 52 978663	Мобилен телефон: +359 889 763273
Email: sv.m.stoyanov@svetamarina.com

ЗА ИЗПЪЛНИТЕЛЯ:
..................................................
Телефон: .................................
Email: ......................................

(21.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.
(21.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.
(21.4) Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с известие за доставяне) на адресите на управление, освен ако Страните не се информират писмено за други свои адреси, по факс, електронна поща или предадени чрез куриер срещу подпис на приемащата страна. При неуведомяване или несвоевременно уведомяване за промяна на адрес, факс, електронна поща, кореспонденцията изпратена на адресите посочени в настоящия договор се считат за валидно изпратени и получени от другата Страна.
(21.5) Писмените съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.
Член 22.	
Изпълнителят няма право да прехвърля и/или да залага правата и задълженията си, произтичащи от този договор на трети лица. В случай че Изпълнителят прехвърли и/или заложи свое право или задължение, произтичащо от настоящия договор, Възложителят има право да задържи за себе си дадената за изпълнение на договора гаранция.
Член 23.	
(23.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по- долу покана за преговори с посочване на дата, час и място за провеждането им.
(23.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК. 
Член 24.
Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.
Член 25.
При подписването на настоящия Договор се представиха следните документи:
..............................................................

Неразделна част от настоящия Договор са следните приложения:
1. Приложение № 1 – Техническа спецификация на Възложителя;
2. Приложение № 2 – Техническо предложение на Изпълнителя;
3. Приложение № 3 – Ценово предложение на Изпълнителя.

Настоящият Договор се подписа в 2 (два) еднообразни екземпляра – един за Възложителя и един за Изпълнителя.

За ВЪЗЛОЖИТЕЛЯ: ......……………………		За ИЗПЪЛНИТЕЛЯ: ………………..
Директор „АСБ“:	Иван Дипчиков																…………………………………..……
Главен Счетоводител:....................................
		Албена Докторова

Съгласували:		
Ръководител 		......................................
Направление „ТПС”	инж. Светослав Стоянов

Юрисконсулт:	......................................
			Милена Джогалова

